এদিকে ইন্ডিয়া টিভির গোপনে ধারণ করা প্রতিবেদনের সারসংক্ষেপ গতকাল বিকেলেই ই-মেইলের মাধ্যমে চলে আসে বাংলাদেশের সংবাদমাধ্যম থেকে শুরু করে ক্রিকেট মহলে। এখনই এই 'টেক্সট'কে সব কিছু মনে করতে রাজি নন বিসিবি পরিচালক এবং মিডিয়া কমিটির চেয়ারম্যান জালাল ইউনুস, 'ওই টিভি তো আমাদের দেশে দেখা যায় না। আগে ফুটেজ দেখি, এরপর মন্তব্য করা যাবে।' উল্লেখ্য, বাংলাদেশ সময় গতকাল রাত সাড়ে ৭টায় সম্প্রচারিত হয়েছে ইন্ডিয়া টিভির 'অপারেশন ওয়ার্ল্ড কাপ'।